שכנות טובה

שכנות טובה הייתה מנהלה באוגדה 210 של פיקוד צפון שהייתה האחראית על הסיוע האזרחי לתושבים סורים שנפגעו ממלחמת האזרחים בסוריה, היא פעלה בין יוני 2016 לספטמבר 2018. פינוי פצועים סורים לישראל בוצע לראשונה בפברואר 2013. ביוני 2016 הוקמה המנהלה ובאוגוסט התקיימה הפעילות הראשונה שלה. מאז היא הוציאה לפועל יותר מ-110 מבצעי סיוע מסוגים שונים. תיאום ובקרת הפעילות ההומניטרית נוהלו על ידי שכנות טובה, וכוחות אוגדה 210 סייעו בהעברת הציוד ובאבטחת הפעילות. כ-400 משפחות חיו במחנות אוהלים סמוך לגבול והשאר התגוררו בכפרים או בשטח הפתוח. כשליש מהתושבים היו עקורים או פליטים, מחציתם קטינים. החולים שהובאו לישראל טופלו ברובם בבתי החולים בצפון, בעיקר במרכז הרפואי לגליל בנהריה ובית החולים רבקה זיו בצפת. לפי צה"ל, הסיוע לאזרחים הסורים התבצע ממניעים מצפוניים וביטחוניים. צה"ל לא היה מעוניין לעמוד מנגד למול המשבר ההומניטרי בסוריה ובנוסף, הסיוע יועד לייצר סביבה פחות עוינת מעבר לגבול. הסיוע ניתן בשלוש צורות: רפואה - הכנסת מאות ילדים לטיפול חד-יומי, סיוע בהקמת שני מרכזים רפואיים, העברת משטחי תרופות ופריטי ציוד רפואי מתקדם והקמת מרפאת שדה לרפואת השגרה. המרפאה הוקמה בעקבות פניה של ארגון אמריקני המתמחה בנפגעי אסונות הומניטריים בעולם ורוב המתנדבים בו הם נוצרים ידידי ישראל. תשתית - העברת דלק לחימום, הפעלת בארות המים ותנורי המאפיות, העברת שבעה גנרטורים להפקת חשמל, סולר, צינורות מים לשיקום התשתיות וציוד לימודי. סיוע אזרחי סיוע הומניטרי לתושבים בסוריה – העברת מזון וקמח למאפיות, מזון לתינוקות, חיתולים, נעליים וביגוד חם. בשנת 2017 נפתח בכפר הסורי בריקה, בית יולדות ללא ציוד. בעקבות פנייה לישראל, נשלחו אינקובטורים, מכונות הרדמה והנשמה ומכשירי אולטרה סאונד. מייסד המנהלה ומפקדה היחיד היה סגן-אלוף אייל דרור, אשר שירת את מרבית שירותו הצבאי ביחידת מתאם פעולות הממשלה בשטחים (מתפ"ש). ב-13 בספטמבר 2018 הודיע צה"ל על סגירת מנהלת "שכנות טובה", לאחר שנשיא סוריה, בשאר אל-אסד, החזיר לעצמו את השליטה על דרום המדינה. לפי הערכת ממשלת ישראל, בסך הכל העבירה מנהלת שכנות טובה 1,700 טונות של מזון, 1.1 מיליון ליטר דלק, 26,000 ארגזים של אספקה רפואית, 20 גנרטורים, 40 כלי רכב, 630 אוהלים, 8,200 חבילות חיתולים, 49,000 ארגזים של מזון לתינוקות, וכ-320,000 ק"ג של ביגוד. חלק מהמימון הגיע מארגוני סיוע וחלק מתקציב המדינה. אחד ממבצעיה האחרונים של המנהלת היה חילוץ קבוצת ההגנה האזרחית "הקסדות הלבנות" מסוריה. הקסדות הלבנות היו מתנדבים שסייעו בפינוי אזרחים מאזורי עימות וסיפקו טיפול רפואי. לאחר שהארגון חשף כי משטר אסד משתמש בגז רעיל, אנשיו היו מטרה לחיסול. בליל 21 ביוני 2018 חולצו 422 איש, חברי הארגון ובני משפחותיהם, וחצו מסוריה לעבר ישראל. לבסוף מתנדבי הקסדות הלבנות ומשפחותיהם יושבו באירופה. פעילות מנהלת שכנות טובה נשזרת בעלילת עונתה השנייה של סדרת הטלוויזיה "תאג"ד". מדיה וקבצים בנושא שכנות טובה בוויקישיתוף שכנות טובה, באתר צה"ל צה"ל חושף את יחידת "שכנות טובה" המסייעת לאזרחים סורים ברמת הגולן, סרטון בערוץ "כאן חדשות", באתר יוטיוב (אורך: 5:09) כך מסייע צה"ל לנפגעי מלחמת האזרחים בסוריה, באתר צה"ל, 19 ביולי 2017 נעם ברקן, "הילדים שהצלנו את חייהם יהיו השגרירים שלנו", באתר "ידיעות אחרונות", 3 באוקטובר 2017 איתם אלמדון והדס לבב, ‏מצילים בכל מקום, באתר חיל האוויר הישראלי, 31 באוקטובר 2017 אמיר בוחבוט‏, תיעוד בלעדי: המבצעים החשאיים של צה"ל למען אזרחי סוריה, באתר וואלה, 27 בדצמבר 2017 עודד שלום, החיילים פשטו עם "השחר", באתר "ידיעות אחרונות", 5 ביולי 2018 כרמית ספיר ויץ, ‏חשיפה ראשונה: הפרויקט ההומניטרי יוצא הדופן מעבר לגבול הסורי, באתר מעריב אונליין, 30 בספטמבר 2018 13.8.18-הסוף של שכנות טובה-כתבתו של רובי המרשלג, סרטון בערוץ "Rubi Hammerschlag", באתר יוטיוב (אורך: 05:00) 18.11.18-טקס סגירת שכנות טובה-רובי המרשלג, סרטון בערוץ "Rubi Hammerschlag", באתר יוטיוב (אורך: 01:58) ניר בומס, קסדות לבנות ודגלים צהובים – סופו של מבצע "שכנות טובה", מרכז משה דיין לחקר המזרח התיכון ואפריקה, ‏7 באוקטובר 2018 אייל דרור, לחבק את האויב, הוצאת מודן ומערכות, 2023 יוגב כרמל, ‏המבצע המפתיע והלינץ' שכמעט דרדר למלחמה: מפעיל הסוכנים משחזר, באתר ‏מאקו‏, 16 בפברואר 2023 עמוס הראל, הסיוע שמעניק צה"ל לתושבי הכפרים בגולן הסורי - לא אלטרואיזם, אך עדיין ראוי לשבח, באתר הארץ, 19 ביולי 2017. אייל דרור, סא"ל (מיל.) אייל דרור – מייסד ומפקד מנהלת שכנות טובה, The Spy Legends, סוכנות מרצים בינלאומית יואב זיתון, בתום שנתיים: צה"ל מפסיק את הסיוע ההומניטרי לסורים, באתר "ידיעות אחרונות", 13 בספטמבר 2018 Operation Good Neighbor: Syrian Thanks Israel for Saving her Life - aish.com, aish.com, ‏4 בundefined 2020 יואב לימור, האור בקצה המלחמה, באתר ישראל היום, 29 בדצמבר 2017 עורכי ערוץ 14, זעם בציונות הדתית: מאחורי הפרק ב'תאג"ד' שמבזה את החיילים הדתיים – עומד שת"פ הדוק עם צה"ל, באתר עכשיו 14, 30 ביולי 2020